Aprobat,

Director General

**Georgiana TRIFU**

**CAIET DE SARCINI**

**SERVICII ORGANIZARE EVENIMENT**

**”** **Gala Tineretului București 2018”**

**COD CPV:79952000 - 2**

**Întocmit,**

**Șef Serviciu**

**Andrei MANEA**

**CAIET DE SARCINI**

**1.1. Beneficiar /Autoritate contractantă: Centrul pentru Tineret al Municipiului Bucureşti**

**1.2. Date despre beneficiar: Municipiul București, Calea Victoriei nr. 126, sector 1, Cod Fiscal: 36860537; Adresa de corespondență: Municipiul București, Bulevardul Basarabia 37-39, Sector 3, (National Arena București – Sector 114).**

**1.3. Sursa de finanțare a achiziției : Bugetul local**

**1.4. Denumire achiziție: SERVICII ORGANIZARE EVENIMENTE**

**1.5.Valoarea totală estimată a achizițiilor: 593.400 lei la care se adaugă TVA.**

**1.6. Titlul proiectului :** Gala Tineretului București 2018

**1.7. Data estimată a evenimentului: 14.12.2018**

*Specificațiile tehnice reprezintă cerințe, prescripții, caracteristici de natură tehnică ce permit fiecărui produs, serviciu sau lucrare să fie descris, în mod obiectiv, astfel încât să corespundă necesității autorității contractante.*

**2. OBIECTIV**

* Îmbunătățirea integrării sociale
* Recunoașterea contribuției tinerilor, prin implicarea și dedicarea dovedite în comunitatea academică
* Aprecierea și recunoștința pentru prestația academică deosebită
* Creșterea interesului și a motivației tinerilor
* Creșterea interesului tinerilor pentru cunoaștere și dezvoltare personală.

**Public țintă: Tinerii cu vârste cuprinse între 14-35 ani**

**Justificare necesitate / oportunitate**

Gala Tineretului din București este un eveniment care își propune să recunoască meritele tuturor studenților care s-au remarcat prin performanțe academice și rezultate deosebite obținute la olimpiade pe plan național și internațional.

Acest eveniment este inițiat și organizat de Centrul pentru Tineret al Municipiului București. Le oferim recunoaștere pentru dedicarea de care au dat dovadă și îi vom scoate în față pe cei ce reprezintă un exemplu și o mândrie pentru restul studenților. În această gală vor fi premiați tinerii cu rezultate remarcabile obținute în activitatea de învățare în decursul anului universitar 2017-2018.

Acest eveniment se va desfășura într-un cadru festiv unde vor fi prezente majoritatea universităților din București. Unele dintre domeniile în care au avut oportunitatea de a excela și pentru care le sunt recunoscute meritele sunt următoarele: antreprenoriat, olimpiade, concursuri naționale și internaționale, educație, cultură, implicare civică și voluntariat, incluziune socială, mediu, sănătate, sport, etc.

**Rezultate urmărite** :

* Îmbunătățirea integrării sociale
* Recunoașterea contribuției tinerilor, prin implicarea și dedicarea dovedite în comunitatea academică
* Aprecierea și recunoștința pentru prestația academică deosebită
* Creșterea interesului și a motivației tinerilor
* Creșterea interesului tinerilor pentru cunoaștere și dezvoltare personală.

**Locul de desfășurare:** **Teatrul Național de Operetă și Musical ”Ion Dacian„**

Spațiu corespunzător unei astfel de activități – sală de evenimente

**Personalul implicat în realizarea activității**

* Centrul pentru Tineret al Municipiului București
* Echipa de implementare a operatorului economic

Astfel, considerăm oportună organizarea unei acțiuni sociale, având o abordare inovativă și prietenoasă cu caracter de recunoaștere a meritelor. Evenimentul - Gala Tineretului 2018 - promovează altruismul și performanța, aflat în strânsă legătură cu cetățenii, organizațiile socioculturale din București.

Prestatorul va trebui să oferteze servicii care să îndeplinească următoarele specificații tehnice :

**3. SPECIFICAȚII TEHNICE**

|  |  |  |  |  |
| --- | --- | --- | --- | --- |
| **Nr. crt** | **Denumire serviciu** | **U.M.** | **Cant** | **Caracteristici tehnice** |
| *a* | *b* | *c* | *d* | *e* |
|  | **Închiriere sală** | **buc** | **1** | Prestatorul va pune la dispoziție:  -Sală situată în Municipiul București, într-o zona centrală*.*  -Cu suprafață totală:1400 mp  -Configurație și capacitate:  -sală de teatru cu o capacitate de 400- 600 locuri (scaune fixe)  -sistem de sonorizare  -Dimensiune scenă: 7x6m (minim)  Sala de teatru a ”**Teatrul Național de Operetă și Musical ”Ion Dacian„**. |
|  | **Spider** | **buc** | **2** | Prestatorul va pune la dispoziție: **Spider.**  Spider cu următoarele caracteristici:  -Dimensiuni stand montat: 3 x 2,3 metri.  **-Dimensiuni print: 3,25 x 2,3 metri.**  -Sistem integral din aluminiu.  -Print textil.  -Servieta cu roti pentru transport.  -Personalizare: Logo-urile PMB si CTMB |
| **3.** | **Roll-up** | **buc** | **4** | Prestatorul va pune la dispoziție: **Roll-up.**  -Material: aluminiu.  -Dimensiuni: 85 x 200 cm  Sistemul este prevăzut cu 2 suporți de susținere pentru o stabilitate ridicată.  -Personalizare: Logo-urile PMB si CTMB |
| **4.** | **Stilou** | **buc** | **600** | Prestatorul va pune la dispoziție: **Stilou.**  -Din oțel inoxidabil sablat. -Penița din otel inoxidabil.  -Alimentare: patroane și convertor  -Culoare: argintiu |
| **5.** | **Agendă** | **buc** | **600** | Prestatorul va pune la dispoziție: **Agendă.**  -Coperta exterioară din piele ecologică.  -Buzunare interioare pentru cărți de vizită/carduri.  -Închidere cu capsă.  -Blocul detașabil datat.  -Format 16x22 cm.  -Personalizare: Logo-urile PMB și CTMB |
| **6.** | **Suport Carte de Vizită** | **buc** | **600** | Prestatorul va pune la dispoziție: **Suport Carte de Vizită.**  -Produs confecționat din metal și piele ecologică.  -Dimensiuni: 9.2 x 6.5 x 1.3 cm.  - Personalizare: Logo-urile PMB si CTMB |
| **7** | **Placă Gravată** | **buc** | **500** | Prestatorul va pune la dispoziție: **Placă Gravată.**  -Cutie din catifea de culoare neagră.  -Plachetă personalizată.  -Cutia are următoarele dimensiuni: 20 cm x 16,5 cm.  -Interiorul cutiei: roșu, negru, mov, vișiniu, albastru.  -Personalizare: Logo-urile PMB si CTMB  -Gravură text. |
| **8.** | **Cocarde** | **buc** | **600** | Prestatorul va pune la dispoziție: **Cocarde.**  -Cocarda tricolora textilă, cu ac de prindere, 5x8.5 cm  -Material: textil. |
| **9.** | **M.C.** | **pers** | **1** | Prestatorul va pune la dispoziție: **Maestrul de ceremonie (M.C.)**  -Ela Crăciun  -Fiind gazda evenimentului, are rolul de a prezenta studenții premiați, de a vorbi către audiența și de a întreține atmosfera. |
| **10.** | **Catering** | **buc** | **600** | Prestatorul va pune la dispoziția autorității contractante:  -Servicii de catering pentru 600 de persoane, care se pretează a fi servite la mese tip cocktail.  -Meniu va conține aperitive reci și calde, pastry bar și candy bar.  -Răcoritoare: apa plată, apa carbogazoasă, suc natural, suc carbogazos, cafea de tip espresso, cappuccino, ceai . |
| **11.** | **DJ** | **pers** | **1** | Prestatorul va pune la dispoziție: **DJ**  -Dj-ul va avea rolul de a întreține atmosfera pe tot parcursul evenimentului, cu muzică, in funcție de programul evenimentului: intro, primire, decernare premii si pe tot parcursul evenimentului. |
| **12.** | **Orchestră** | **pers** | **25-30** | Prestatorul va pune la dispoziție orchestra formată din 25-30 de instrumentiști:  -Orchestra ”Ion Dacian” sau Orchestra ”Metropolitan” |
| **13.** | **Program Artistic** | **pers** | **5** | Prestatorul va pune la dispoziție artiștii de mai jos:  -Ianna Novac  -Jinga Daniel  -Octavian Dobrota  -Vlad Miriță  -Irina Baianț |
| **14.** | **Echipă Foto-Video** | **pers** | **2** | Prestatorul va pune la dispoziție: **Echipă Foto-Video**  1-Fotograf  1-Videograf  -Servicii de fotografiere profesională:  -Fotografierea tuturor momentelor din cadrul evenimentului cu echipament profesional de peste 25 MP;  -Toate fotografiile vor fi capturate în format .RAW;  -Livrarea fotografiilor în format digital de înaltă rezoluție  -Un fotograf va fi prezent pe toată durata evenimentului, în intervalul orar anunțat de achizitor .  Servicii de capturare video:  -Utilizarea unor camere video profesionale de înaltă calitate, format 4k necompresat;  -Utilizarea unor sisteme de stabilizare tip ”steady-cam”;  -Materialul va fi editat și prelucrat;  -Video va fi livrat în 2 variante – lungă și scurtă (web).  Filmări și fotografii realizate la o rezoluție 4k şi/sau Full HD  -se vor efectua poze și filmări cu echipamente profesionale – format 4k;  -filmare stabilizată protejată la schimbări bruște de direcție sau vibrații ori șocuri;  -timp de filmare – pe tot parcursul evenimentului; |
| **15.** | **Cutie Cadou** | **buc** | **600** | Prestatorul va pune la dispoziție: **Cutie Cadou**  -Dimensiuni-25x35cm cutie închisă  -Personalizare:  -Logo-urile PMB si CTMB |
| **16.** | **Invitații** | **buc** | **600** | Prestatorul va pune la dispoziție: **Invitații**  -Invitație dreptunghiulara  -Carton pe care se va tipări textul.  -Plic alb clasic.  -Dimensiune de tipărire a textului: 9 x 10 cm. |
| **17.** | **Calendar** | **buc** | **600** | Prestatorul va pune la dispoziție: **Calendar**  -Dimensiuni cu personalizare: 23 x 14,5 cm  -Nr. File: 12  -Hârtie: 150g/mp, dublu cretat mat  -Imprimare: policromie  -Carton spate: duplex spate alb 350gr  -Finisare: spiră metalică albă  -Personalizare conținut file și copertă: policromie  -Personalizare:  -Logo-urile PMB si CTMB  -Imagini |
| **18.** | **Pin Rever** | **buc** | **600** | Prestatorul va pune la dispoziție: **Pin Rever**  -Personalizarea se face prin gravura mecanică în adâncime.  -Dimensiunea de 24x16 mm  -Culoare: Auriu |
| **19.** | **Cabină Foto** | **buc** | **2** | Prestatorul va pune la dispoziție: **Cabină Foto**  -Lumină studio & aparat foto DSLR  Imprimantă premium (1 print/12 secunde)  -Fotografii & printuri nelimitate  Design print 100% personalizat  1- 6 Fundaluri foto – Green Screen  -Plicuri kraft & benzi magnetice (1×4 cm)  Stocare fotografii galerie privată. |
| **20.** | **Diplomă** | **buc** | **600** | Prestatorul va pune la dispoziție: **Diplomă**  -Diplome personalizate  -Format A4-350gr  -Personalizare:  -Logo-urile PMB si CTMB |
| **21.** | **Rider Tehnic** | **pers** | **1** | TECHNICAL RIDER eveniment 14.12.2018  I. Termeni Generali  - programul evenimentului: concert vocal-simfonic în data de 14.12.2018 Bucureşti;  II. Detalii organizatorice  1. locaţie spectacol: sala **Teatrului Național de Operetă și Musical ”Ion Dacian„**.  2. ora de începere a spectacolului: 18:00  3. necesar acces spaţiu de spectacol: cu 4 ore înainte de ora începerii performării  4. probă de sunet şi amplasament: 14.12.2018, ora 14:00 la locul performării.  III. Specificaţii tehnice  1. Instrumente muzicale/echipamentul de scenă  - sistem complet de sonorizare de faţă şi lumini adaptate necesarului spaţiului de performare şi evenimentului;  - 3 microfoane (2 omni + 1 directional) pentru setul de percuții alcătuit din: 2 congas, 2 bongos, 1 darbuka, 1 premier, 1 cinel, 4 tomuri, 1 chimes;  - 4 microfoane cu stativ pentru voci soliste (SM 58);  - 1 microfon cu stativ pentru prezentare (SM 58);  - 18 microfoane tip lavalieră pentru instrumente muzicale;  - 12 microfoane cu stativ pentru instrumente muzicale;  - 8  Monitoare de scena;  - mixer digital 32 canale, cabluri;  - 22 stative de note muzicale,  - 30 scune orchestră.  IV. Tehnicieni  Un (1) tehnician audio cu experienţă pentru scenă  V. Securitate  Beneficiarul se va asigura că sunt oferite condiţiile de securitate corespunzătoare pentru a proteja Artistii.  VI. Parcare  Beneficiarul asigură parcare securizată la locul de desfăşurare.  VII. Vestiare  Beneficiarul va asigura DOUĂ (2) vestiare mari, curate, cu încuietoare, sau pază, fiecare dotat cu sistem de încălzire şi toaletă proprie. |
| **22.** | **Pungi din carton (HÂRTIE)** | **buc** | **600** | Dimensiune si caracteristici:  - 40x17x31 cm  - lac selectiv  -Culoare: Negru  -Carton pe care se va tipări textul.  -Personalizare: Logo-urile PMB si CTMB |

4. CONDIȚII DE DERULARE A CONTRACTULUI

Condițiile contractuale: sunt prevăzute în formularul de contract și sunt obligatorii pentru prestator.

5. MODUL DE ELABORARE A OFERTEI TEHNICE

Este obligatorie întocmirea propunerii tehnice astfel încât, să reiasă că ofertantul a înțeles complexitatea contractului ce urmează a fi atribuit. Oferta va respecta programul evenimentului comunicat prestatorului la semnarea contractului. Programul final însă, poate suferi mici modificări, acesta fiind definitivat și aprobat de autoritatea contractantă ulterior semnării contractului și respectat întocmai de către prestatorul de servicii desemnat câştigător, fără costuri suplimentare pentru autoritatea contractantă. În acest sens orice modificare a programului va fi comunicată prestatorului cu minim 48 de ore înaintea datei stabilite. Oferta va fi elaborată, astfel încât să conțină în mod clar și fără echivoc toate serviciile solicitate mai sus.

În acest scop propunerea tehnică va conține în mod obligatoriu următoarele:

1. Declarația pe propria răspundere dată de către fiecare asociat privind faptul că ofertantul a ținut cont, în elaborarea ofertei, de obligațiile referitoare la condițiile de muncă și protecția muncii pe toată durata de îndeplinire a contractului conform Formularului din Secțiunea formulare;

2. Proiectul de „Contract” (prezentat în secțiunea Formulare ) acceptat de ofertant în forma prezentată de autoritatea contractantă .

3. Declarația pe propria răspundere privind disponibilitatea artiștilor.

Atenție! *- Ofertantul care prezintă o oferta incorectă şi/sau neaplicabilă și/sau incompletă la prezentul caiet de sarcini va fi exclus din procedura de achiziţie publică, oferta considerându-se neconforma (că nu satisface în mod corespunzător cerinţele caietului de sarcini), potrivit prevederilor legale.*

6. MODUL DE ELABORARE A OFERTEI FINANCIARE

Oferta financiara va cuprinde totalitatea prețurilor pentru categoriile de servicii/produse necesare realizării obiectului contractului, conform standardelor și normativelor în vigoare. La elaborarea propunerii financiare, ofertantul va ține seama de întreaga gamă de servicii prevăzute în Caietul de sarcini şi de costurile aferente realizării acestor servicii pe perioada evenimentelor. Oferta financiară va acoperi toate costurile ofertantului cu prestarea serviciilor, dar fără a se limita la: salarii/onorariile datoare de către ofertant salariaților/colaboratorilor săi, responsabili cu prestarea serviciilor și taxele datorate către bugetul consolidat al statului, precum și orice taxe, impozite, cheltuieli generate de și pentru executarea contractului de prestări de servicii ce face obiectul prezentei proceduri.

În acest scop propunerea financiară va conține următoarele:

1. Formularul și anexa la acesta, în LEI, incluzând toată perioada de derulare a contractului, cu TVA-ul evidențiat separat. Pentru ofertanții străini, echivalenta leu / euro va fi cursul BNR din data evaluării ofertei).

Atenție! Oferta financiara, în lei, fără TVA, care depășește valoarea estimată, comunicată în invitația/anunțul de participare, are drept consecință respingerea ofertei ca inacceptabilă conform prevederilor legale.

7. CRITERIUL DE SELECŢIE

**Criteriul de selecție este**: prețul cel mai scăzut, în condițiile în care oferta îndeplinește cerințele privind criteriile de selecție din Fișa de date și îndeplinirii cerințelor minime din Caietul de sarcini.

**Recepția serviciilor se va face la sediul achizitorului, în prezența ambelor părți și va fi consemnată într-un proces verbal de recepție cantitativă/calitativă semnat de ambele părți și va însoți documentele de plată și raportul de activitate al prestatorului.**